Surathai21/ocs-krisdika huggingface dataset:
พระราชกำหนดแก้ไขเพิ่มเติมประมวลกฎหมายอาญาทหาร พุทธศักราช 2486
วันที่ประกาศ: 1943-03-30

content: พระราชกำหนด แก้ไขเพิ่มเติมประมวลกดหมายอาญาทหาน พุทธสักราช ๒๔๘๖
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐ และวันที่ ๑๖ ธันวาคม พุทธศักราช ๒๔๘๔) อาทิตย์ ทิพอาภา ปรีดี พนมยงค์ ตราไว้ ณ วันที่ ๓๐ มีนาคม พุทธศักราช ๒๔๘๖ เป็นปีที่ ๑๐ ในรัชกาลปัจจุบัน
content: โดยที่เห็นสมควรแก้ไขเพิ่มเติมประมวลกฎหมายอาญาทหาร และโดยที่มีเหตุฉุกเฉินซึ่งจะเรียกประชุมสภาผู้แทนราษฎรให้ทันท่วงทีมิได้ จึงมีพระบรมราชโองการให้ตราพระราชกำหนดขึ้นไว้โดยอาศัยอำนาจตามความในมาตรา ๕๒ ของรัฐธรรมนูญแห่งราชอาณาจักรไทย ดังต่อไปนี้
sectionNo: 1
content: มาตรา ๑ พระราชกำหนดนี้ให้เรียกว่า “พระราชกำหนดแก้ไขเพิ่มเติมประมวนกดหมายอาญาทหาน พุทธสักราช ๒๔๘๖”
sectionNo: 2
content: มาตรา ๒ ให้ใช้พระราชกำหนดนี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกคำวิเคราะห์ศัพท์ของคำว่า “ทหาร” ในมาตรา ๔ แห่งประมวลกฎหมายอาญาทหาร และให้ใช้คำวิเคราะห์ศัพท์ต่อไปนี้แทน “คำว่า “ทหาร” ในเวลาปกติให้หมายความถึงบุคคลซึ่งอยู่ในอำนาจกฎหมายฝ่ายทหาร ในเวลาสงครามหรือในเวลาประกาศใช้กฎอัยการศึก
sectionNo: 3
content: ให้หมายความรวมตลอดถึงบุคคลที่อยู่ในเขตยุทธบริเวณหรือในเขตที่ประกาศใช้กฎอัยการศึก ซึ่งผู้บัญชาการทหารสูงสุดสั่งให้ปฏิบัติหรือละเว้นปฏิบัติการใดเพื่อประโยชน์แห่งการสงคราม”
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี